
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 31 

' 25 Ιανουάριου 1999 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση, συγκρότηση και ορισμός μελών Επιτροπής 
Αξιολόγησης αιτημάτων Προμηθειών και Εκτέλε¬ 
σης Εργασιών του Υπουργείου Οικονομικών, με 

διαπραγμάτευση, για την περίοδο έτους 1999. 1 

Έγκριση κανονισμού εργασίας και τιμολογίου αμοι¬ 
βής των φορτ/τών λιμένα - ξηράς Κατακώλου. 2 

Συγκρότηση Επιτροπής για τη χρήγηση Κάρτας Πα¬ 
ραμονής περιορισμένης χρονικής διάρκειας σε αλ¬ 
λοδαπούς (Π.Δ. 359/97). 3 

Απόδοση δικαιωμάτων Υπουργείου Πολιτισμού και Γε¬ 
νικής Γραμματείας Αθλητισμού για τονδΙΟΙ διαγω¬ 
νισμό ΛΟΤΤΟ - ΠΡΟΤΟ της 19.12.1998 στον ΣΕΓΑΣ. 4 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 1004198/50/Α0006 (1) 

Σύσταση, συγκρότηση και ορισμός μελών Επιτροπής Α¬ 
ξιολόγησης αιτημάτων Προμηθειών και Εκτέλεσης 
Εργασιών του Υπουργείου Οικονομικών, με διαπραγ¬ 
μάτευση, για την περίοδο έτους 1999. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 89 και 128 του Π .Δ. 284/88 «Οργανισμός 
του Υπουργείου Οικονομικών» (ΦΕΚ 128 Α), όπως τρο¬ 
ποποιήθηκε και ισχύει. 

β) Του άρθρου 19 του Ν. 2470/97 «Αναμόρφωση μι¬ 
σθολογίου προσωπικού της Δημόσιας Διοίκησης και άλ¬ 
λες συναφείς διατάξεις» (ΦΕΚ 40/Α797). 

γ) Της παρ. 18 του άρθρου 18 του Ν. 2503/97 (ΦΕΚ 
107/Α/97) «Διοίκηση, Οργάνωση, Στελέχωσητης Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις». 

δ) Τις παραγρ. 12 και 13 του άρθρου 2 και την παραγρ. 
3 του άρθρου 6 του Ν.2286/95 «Προμήθειες του Δημόσι¬ 
ου Τομέα και ρυθμίσεις συναφών θεμάτων» (ΦΕΚ 19/Α'). 

ε) Του Π.Δ. 370/95 (ΦΕΚ 199/Α') «Προσαρμογή της Ελ¬ 
ληνικής Νομοθεσίας περί προμηθειών του Δημοσίου 


προς το Κοινοτικό Δίκαιο κ.λ,π., για τη σύναψη συμβάσε¬ 
ων Δημοσίων Προμηθειών». 

στ) Του Π.Δ. 394/96 Κανονισμός Προμηθειών Δημοσί¬ 
ου (Κ.Π.Δ.) (ΦΕΚ 266/Α) (άρθρο 22 παρ. 3). 

2. Το αριθμ. 1450/0005/23.12.98 Υπηρεσιακό Σημείωμα 
της Δ/νσης Οικονομικού για την Σύσταση - συγκρότηση 
και ορισμό μελών της αναφερόμενης Επιτροπής. 

3. Το αριθμ. 859.8.1.99 έγγραφο του Νομικού Συμβου¬ 
λίου του Κράτους. 

4. Την ανάγκη σύστασης - συγκρότησης Επιτροπής α¬ 
ξιολόγησης αιτημάτων που αφορούν στη προμήθεια α¬ 
γαθών ή εκτέλεσης εργασιών στο Υπουργείο Οικονομι¬ 
κών, με τη διαδικασία της διαπραγμάτευσης. 

5. Το γεγονός ότι από τις διατάξεις της απόφασης αυ¬ 
τής προκαλείται δαπάνη για την αμοιβή των μελών της Ε¬ 
πιτροπής 3.000.000 δρχ. περίπου, η οποία θα βαρύνει τις 
πιστώσεις του προϋπολογισμού εξόδων έτους 1999 του 
Υπουργείου Οικονομικών (ΚΑΕ 0515. Ε/Φ/23110). 

6. Την αριθμ. 1123812/1424/ΑΟ006/14.11.96 απόφασή 
μας (ΦΕΚ 1052/Β'), όπως αυτή τροποποιήθηκε και συ¬ 
μπληρώθηκε με την αριθμ. 1 047377/598/Α0006/29.4.97 
(ΦΕΚ 366/Β') ομοία, με την οποία μεταβιβάστηκε η εξου¬ 
σία στο Γεν. Γ ραμματέα, στους Γ ενικούς Δ/ντές κ.λ.π., να 
υπογράφουν «Με εντολή Υπουργού», αποφασίζουμε: 

1. Συνιστούμε στο Υπουργείο Οικονομικών Επιτροπή Α¬ 
ξιολόγησης αιτημάτων των Υπηρεσιών αυτού, για την 
προμήθεια αγαθών και την εκτέλεση εργασιών περιόδου 
έτους 1999, με τη διαδικασία της διαπραγμάτευσης, ως 
προς τη συνδρομή ή μη των λόγων που δικαιολογούν τη 
διαδικασία αυτή. 

2. Συγκροτούμε την παραπάνω Επιτροπή και ορίζουμε 
τα μέλη αυτής ως εξής: 

α) Τον Στέφανο Δέτση, Πάρεδροτου Ν.Σ.Κ., που υπηρετεί 
στο Γραφείο του Νομικού Συμβούλου του Υπουργείου Οι¬ 
κονομικών, ως Πρόεδρο, με αναπληρωτή του τον Κων/νο 
Κατσούλα, επίσης Πάρεδρο του Ν.Σ.Κ., που υπηρετεί στο 
Γραφείο Νομικού Συμβούλου του ιδίου ως άνω Υπουργείου, 
β) Τον καθ’ ύλη αρμόδιο Γενικό Δ/ντή, ως Μέλος, 
γ) Τον εκάστοτε Προϊστάμενο της Δ/νσης Διοικητικού, 
ως Μέλος, με αναπληρωτή τον νόμιμο αναπληρωτή του. 

δ) Τον εκάστοτε Προϊστάμενο της Δ/νσης Φορολογίας 
Εισοδήματος, ως Μέλος, με αναπληρωτή τον νόμιμο α¬ 
ναπληρωτή του. 

ε) Τον εκάοηοτε Προϊστάμενο της Δ/νσης Προσωπικού 
Τελωνείων, ως Μέλος, με αναπληρωτή τον νόμιμο ανα¬ 
πληρωτή του. 

στ) Τον εκάστοτε Προϊστάμενο της αρμόδιας Δ/νσης 
που υποβάλλει το αίτημα, ως Μέλος, με αναπληρωτή τον 
νόμιμο αναπληρωτή του. 

2. Χρέη Γραμματέα της Επιτροπής θα εκτελεί ο Ηλίας 
Κουρόγιωργας, υπάλληλος ιδιωτικού δικαίου αορίστου 
χρόνου, του κλάδου ΔΕ Εφοριακών, που υπηρετεί στη 
Δ/νση Οργάνωσης (αποσπασμένος από τη ΔΟΥ Αιγά¬ 
λεω), με αναπληρώτρια την Σπυριδούλα Καραγκούνη, υ¬ 
πάλληλο βαθμού Δ'του κλάδου ΠΕ Εφοριακών, που υπη¬ 
ρετεί στη Δ/νση Οργάνωσης. 

3. Έργο της Επιτροπής είναι η αξιολόγηση αιτημάτων, 
Υπηρεσιών του Υπουργείου Οικονομικών, που αφορούν 
στην προμήθεια αγαθών ή την εκτέλεση εργασιών έτους 
1999, με τη διαδικασία των διαπραγματεύσεων, ως προς 
τους λόγους που προβάλλονται από τον αιτούντα φορέα, 
αν στοιχειοθετούν ή όχι την προσφυγή στη διαδικασία αυ¬ 
τή. 

4. Ο Πρόεδρος της Επιτροπής, δύναται να καλεί και υ¬ 
παλλήλους των αρμόδιων Υπηρεσιών που υποβάλλουν τα 
αιτήματα, με σκοπό την διευκόλυνση του έργου της Επι¬ 
τροπής. 

5. Η Επιτροπή θα συνεδριάζει εκτός του κανονικού ωρα¬ 
ρίου λειτουργίας των δημοσίων υπηρεσιών και θα εξετάζει 
τα σχετικά αιτήματα κατεπειγόντως, υποβάλλοντας σχετι¬ 
κό πρακτικό σε πέντε (5) ημέρες από την σύγκλισή της, στο 
οποίο θα τεκμηριώνονται εμπεριστατωμένα, αν συντρέ¬ 
χουν ή όχι λόγοι για την προμήθεια αγαθών ή την εκτέλεση 
έργων με τη διαδικασία της διαπραγμάτευσης. Το πρακτι¬ 
κό θα υπογράφεται από τον Πρόεδρο και το Γ ραμματέα. 

6. Η αποζημίωση του Προέδρου, των μελών και του 
Γ ραμματέα της Επιτροπής, θα καθορισθεί με άλλη από¬ 
φαση του Υπουργού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιανουάριου 1999 

Με εντολή Υπουργού 
Ο Γενικός Γραμματέας 
ΧΑΡΗΣ ΑΛΑΜΑΝΟΣ 
-*- 

Αριθ . 12457 (2) 

Έγκριση κανονισμού εργασίας και τιμολογίου αμοιβής 
των φορτ/τών λιμένα - ξηράς Κατακώλου. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις τουάρθρου37τουΝ. 3239/1955 και του 
άρθρου 3 του Κ. Ν. 5167/1932. 

2. Τις διατάξεις του Ν. 1558/1985 "Κυβέρνηση και Κυ¬ 
βερνητικά Όργανα", του άρθρου 27του Ν. 2081/1992, του 
άρθρου 1 του Ν. 2469/1997 καιτων Π.Δ. 368/1989 (ΑΊ63), 
95/1993 (Α' 40) και 372/1995 (Α'201). 

3. Την αριθ.117756/1966 απόφαση των Υπουργών Ερ¬ 
γασίας και Εμπορικής Ναυτιλίας (Β' 9/1967 - διόρ. Β' 
163/1967), όπως ισχύει σήμερα. 

4. Την αριθ. 12018/3.11.1997 απόφασή μας (ΒΊ 019). 


5. Την αριθ. 2/12.6.1998 πρόταση της Ε.Ρ.Φ.Λ. Κατακώ¬ 
λου, που διατυπώθηκε στο αριθ.2/1998 πρακτικό συνε- 
δρίασήςτης και μας υποβλήθηκε με την αριθ. 11/6.8.1998 
αναφορά του Προέδρου της. 

6. Το γεγονός, ότι από τις διατάξεις αυτής της απόφα¬ 
σης, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε 

Αποδεχόμαστε κατά ένα μέρος την αριθ. 2/12.6.1998 
πρόταση της Επιτροπής Ρύθμισης Φορτ/σεων Λιμένα 
(Ε.Ρ.Φ.Λ.) Κατακώλου και εγκρίνουμε τον κανονισμό ερ¬ 
γασίας και το τιμολόγιο αμοιβής των φορτοεκφορτωτών 
λιμένα-ξηράς Κατακώλου ως ακολούθως: 

ΚΑΝΟΝΙΣΜΟΣ ΕΡΓΑΣΙΑΣ 
ΦΟΡΤ/ΤΩΝ ΛΙΜΕΝΑ-ΞΗΡΑΣ ΚΑΤΑΚΩΛΟΥ 

Άρθρον1 

Όρια εφαρμογής 

Ο παρών κανονισμός και το τιμολόγιο αμοιβής των 
φορτ/των λιμένα - ξηράς Κατακώλου έχει εφαρμογή: 

α. Στο λιμάνι Κατακώλου, ήτοι στη χερσαία και θαλάσ¬ 
σια ζώνη του, οριζόμενη από την υπ' αριθ. 171887/ 
15.6.1953 Απόφαση Υπουργού Δημοσίων Έργων (Β' 158), 
όπως τροποποιήθηκε με την υπ' αριθ. 16014/20.4.1954 ό¬ 
μοια (Β' 105) καί στην ευρύτερη ζώνη του λιμένα. 

β. Στην περιοχή που ορίζεται από το Β.Δ. 84/24.1.1967 
(Α' 18). 

Άρθρον 2 

Έννοια φορτοεκφορτωτή 

1. Φορτ/τής νοείται ο εφοδιασμένος από την Επιτροπή 
Ρύθμισης Φορτοεκφορτώσεων Λιμένα (Ε.Ρ.Φ.Λ.): 

α. Με βιβλιάριο επαγγελματικής ταυτότητας φορτ/τή λι¬ 
μένα-ξηράς και εγγεγραμμένος στα οικεία Μητρώα (μόνι¬ 
μος). 

β. Με προσωρινή άδεια εργασίας επικούρου φορτ/τή 
και εγγεγραμμένος σε σχετικό πίνακα (επίκουρος). 

2. Η απόφαση της Ε.Ρ.Φ.Λ. για χορήγηση του ανωτέρω 
βιβλιαρίου ή άδειας υπόκειται στην έγκριση του αρμόδι¬ 
ου Νομάρχη. 

3. Τα βιβλιάρια επαγγελματικής ταυτότητας φορτ/τών 
και σημειωτών και οι προσωρινές άδειες εργασίας επι¬ 
κούρων των διακεκριμένων κατηγοριών πριν από την ισχύ 
της αριθ. 12018/1997 απόφασής μας (Β' 1019) αντικαθί¬ 
στανται από την Ε.Ρ.Φ.Λ. με βιβλιάριο ή προσωρινή άδεια 
φορτ/τή λιμένα-ξηράς. 

4. Για τη χορήγηση βιβλιαρίου επαγγελματικής ταυτό¬ 
τητας φορτ/τή ή προσωρινής άδειας εργασίας επικούρου 
φορτ/τή απαιτείται, με εξαίρεση τις περιπτώσεις της παρ. 
3 του παρόντος άρθρου, η υποβολή αίτησης προς την 
Ε.Ρ.Φ.Λ συνοδευομένη από τα δικαιολογητικά που ορίζο¬ 
νται από την αριθ. 117756/1966 απόφαση των Υπουργών 
Εργασίας και Εμπορικής Ναυτιλίας (Β' 9/1967-διόρ. Β' 
163/1967), όπως αυτή τροποποιήθηκε με την αριθ. 
40501/1976 όμοια (Β' 1166-διόρ. Β' 1302) και αριθ. 
98704/9-12-1986 απόφαση των Υπουργών Προεδρίας 
της Κυβέρνησης και Εργασίας (Β' 865). 

Άρθρον 3 

Έννοια φορτ/κής εργασίας 

1. Ως φορτοεκφορτωτική εργασία λιμένα - ξηράς νοεί¬ 
ται: 

α. Η παραλαβή, μεταφορά, φόρτωση ή παράδοση εμπο¬ 
ρευμάτων και διαφόρων άλλων ειδών από την προκυμαία 
και τις αποθήκες, εργοστάσια, καταστήματα, απεντομω- 
τήρια ή χερσαία μεταφορικά μέσα που υπάρχουν σε αυτή 
και την ευρύτερη ζώνη του λιμένα, στα πλοία ή φορτηγίδες 
ή από πλοία ή φορτηγίδες σε πλοία ή φορτηγίδες. 

β. Η εκφόρτωση και παραλαβή ή μεταφορά εμπορευμά¬ 
των και διαφόρων άλλων ειδών από τα πλοία ή φορτηγίδες 
σε πλοία ή φορτηγίδες ή εξ αυτών σε τελωνειακούς χώρους 
ή στην προκυμαία ή σπς αποθήκες, εργοστάσια, καταστή¬ 
ματα, χερσαία μεταφορικά μέσα ή απεντομωτήρια που υ¬ 
πάρχουν επί αυτής και την ευρύτερη ζώνη του λιμένα. 

γ. Η έκτου σημείου εναποθέσεως ή αποθηκεύσεως πα¬ 
ντός προς μεταφορά ή μετακίνηση είδους φόρτωση επί 
μεταφορικού μέσου ξηράς ή εκ τούτου εκφόρτωση. 

δ. Η στοιβασία, αποστοιβασία, ζύγιση, ταξινόμηση, δια¬ 
λογή, χαπιάρισμα, ενσάκιση, ράψιμο ή δέσιμο σάκων, κα¬ 
θώς και κάθε άλλη συναφής εργασία, όσες φορές χρειά¬ 
ζεται να γίνει αυτή. 

2. Οι παραπάνω εργασίες γίνονται απευθείας με τη σω¬ 
ματική δύναμη των φορτ/τών, είτε από τους φορτ/τές και 
τα μηχανικά μέσα που παρέχονται από το πλοίο ή το Λιμε¬ 
νικό Ταμείο ή τους ιδίους ή τους εργοδότες (βίντζια, γε¬ 
ρανοί, κλάρκ, χούφτες κ.λ,π.). 

3. Ο αριθμός των φορτ/τών κάθε ομάδας ποικίλει ανα- 
λόγως των φορτοεκφορτωτικών μέσων και του είδους 
του φορπ'ου. 

4. Δεν ανήκουν στηνέννοιατηςπαρ. 1 του παρόντος άρ¬ 
θρου οι φορτ/σεις αποσκευών των επιβατών, οι οποίες πε¬ 
ριέχουν είδη ατομικής τους χρήσης. 

Σε περίπτωση που οι επιβάτες θα ζητήσουν την εργασία 
των φορτ/τών για τα παραπάνω είδη είναι υποχρεωμένοι 
να την προσφέρουν αντί αναλόγου αμοιβής που καθορί¬ 
ζεται από την Ε.Ρ.Φ.Λ. Κατακώλου. 

Άρθρον 4 
Αριθμός φορτ/τών 

1 ,·0 αριθμός των μονίμων φορτ/τών καθορίζεται σε εί¬ 
κοσι ένα (21) και των επικούρων σε τέσσερις (4) και απο¬ 
τελούν ενιαία κατηγορία για όλες τις εργασίες φορτ/σεων 
λιμένα και ξηράς. 

2. Στις περιπτώσεις που οι μόνιμοι φορτ/τές δεν επαρ¬ 
κούν για την ομαλή διεξαγωγή των φορτ/κών εργασιών, οι 
ομάδες τους συμπληρώνονται από επίκουρους. 

Άρθρον 5 

Υποχρεώσεις φορτ/τών γενικά 

1. Οι μόνιμοι φορτ/τές οφείλουν να προσέρχονται στην 
εργασία (στο λιμάνι) τουλάχιστον δέκα πέντε (15) λεπτά 
πριν από την ώρα έναρξης της εργασίας για να διαπιστώ¬ 
νεται έγκαιρα από τον Προϊστάμενο των φορτ/τών η πα¬ 
ρουσία τους και να τοποθετούνται στις διάφορες ομάδες 
(πόστες εργασίας). 

2. Η έγκαιρη προσέλευση και παρουσία των φορτ/τών 
στην εργασία τους ελέγχεται με την εκφώνηση καταλό¬ 
γου των ονομάτων τους από τον Προϊστάμενο των 
φορτ/τών, ο οποίος υπογράφεται σε ειδική στήλη από 
τους παρόντες. 

3. Εργάτης φορτ/τής που απουσιάζει κατά την εκφώνη¬ 
ση του καταλόγου δεν έχει δικαίωμα να εργασθεί, εκτός 
εάν η απουσία του αποδειχθεί δικαιολογημένη. 


4. Οι φορτ/τές οφείλουν κατά τη διάρκεια της εργασίας 
τους να καταβάλλουν κάθε προσπάθεια και επιμέλεια ώ¬ 
στε να αποφεύγονται τα ατυχήματα, οι φθορές και οι α¬ 
πώλειες στα φορτία καθώς και να συμπεριφέρονται κό¬ 
σμια σε κάθε άτομο που έχει σχέση με την εργασία τους. 

Προς αποφυγήν των παραπάνω οφείλουν να συμμορ¬ 
φώνονται απόλυτα με πς διατάξεις του παρόντα κανονι¬ 
σμού εργασίας, τις υποδείξεις της Ε.Ρ.Φ.Λ. Κατακώλου, 
της Λιμενικής Αρχής και των Ομαδαρχών. 

Κάθε βλάβη προξενηθείσα αποδεδειγμένα στο φορτίο 
ή πλοίο από υπαιτιότητα, βαραίνει τον υπαίτιο εργάτη, κα- 
θισταμένων συνυπευθύνων όλων των φορτ/τών του λιμέ- 
να-ξηράς. 

5. Δεν επιτρέπεται η αδικαιολόγητη απουσία των 
φορτ/τών χωρίς άδεια του Προέδρου της Ε.Ρ.Φ.Λ. ή απο¬ 
μάκρυνσή τους από την εργασία και η αντικατάστασή 
τους από άλλον εργάτη χωρίς άδεια της Λιμενικής Αρχής 
ή του Ομαδάρχη στην περίπτωση φορτ/σεων ξηράς. 

Άρθρον 6 

Προϊστάμενος φορτ/τών- Ομαδάρχες 

1. Με απόφαση της Ε.Ρ.Φ.Λ. ορίζεται ο Προϊστάμενος 
των φορτ/τών και ο αναπληρωτής του. 

Για τον ορισμό τους προτείνονται από τη συνδικαλιστι¬ 
κή τους οργάνωση δύο φορτ/τές κατά περίπτωση. 

2. Στον Προϊστάμενο των φορτ/τών ανατίθεται η ευθύνη 
εφαρμογής των σχετικών διατάξεων για την εύρυθμη και 
πλήρη εκτέλεση των φορτ/κών εργασιών και ειδικότερα η 
ευθύνη να μεριμνά: 

α. Για την καθημερινή και πριν από την έναρξη της ερ¬ 
γασίας κατάρτιση των πινάκων παρόντων και απάντων 
φορτ/τών και κατανομή των ομάδων εργασίας, κατά τα υ¬ 
πό της σχετικής αποφάσεως της Ε.Ρ.Φ. οριζόμενα. 

β. Γ ια την παρακολούθηση της εργασίας των φορτ/τών 
και την κανονική εκτέλεσή της από αυτούς για να επιτυγ¬ 
χάνεται η μεγαλύτερη δυνατή απόδοση. 

γ. Γ ια την απομάκρυνση από την εργασία αυτών που κω¬ 
λυσιεργούν ή είναι μεθυσμένοι ή δημιουργούν προβλή¬ 
ματα. Στην περίπτωση αυτή αναφέρει σχετικώς στον Πρό¬ 
εδρο της Ε.Ρ.Φ.Λ. Κατακώλου, για τις νόμιμες συνέπειες. 

δ. Γ ια την εφαρμογή των ισχυόντων τιμολογίων και την 
κανονική και τακτική είσπραξη των νομίμων φορτ/κών δι¬ 
καιωμάτων και εισφορών υπέρ Δ.Ε.Φ. Λ.Α.Φ, Λ.Ε.Γ, Ι.Κ.Α. 
Χαρτοσήμου και των δυναμένων να εισπραχθούν σύμφω¬ 
να με τις αποφάσεις α) αριθ. 11750/1991 των Υπουργών 
Εργασίας και Εμπ. Ναυτιλίας (Β' 318), όπως τροποποιή¬ 
θηκε με την αριθ. 14670/1991 (Β' 783) όμοια β) αριθ. 
15770/1993 Υπουρ. Εργασίας, και Εμπορ. Ναυτιλίας (Β' 
961) γ) αριθ. 13959/1996 απόφασή μας (Β' 1117) δ) Γεν. 
Γραμματέα Υπ. Εργασίας αριθ. 12001 /1991 (Β' 196), όπως 
τροποποιήθηκε με την αριθ. 13960/1991 όμοια (Β' 551) και 
αριθ. 15690/1993 (Β 942) ε) Γεν. Γραμματέα. Υπ. Εργα¬ 
σίας και Κοιν. Ασφαλίσεων αριθ. 13976/1996 (Β' 1122) κα¬ 
θώς και απόδοση των εισφορών. 

3. Με απόφαση της Ε.Ρ.Φ.Λ. και μετά από πρόταση του 
Προϊσταμένου των φορτ/τών ορίζονται οι πλέον έμπειροι 
και κατάλληλοι μόνιμοι φορτ/τές ως επικεφαλείς των ο¬ 
μάδων (ομαδάρχες), οι οποίοι έχουν τα εξής καθήκοντα: 

α. Παρίστανται σε όλη τη διάρκεια της φορτ/σης μερι- 
μνώντας και επιβλέποντας για την κανονική και απρόσκο¬ 
πτη διεξαγωγή της,εργασίας. 

β. Καθορίζουν σε συνεννόηση με τους αξιωματικούς 
του πλοίου, το μεγαλύτερο βάρος άρσης κάθε σαμπάνιάς 
και ζητούντον επαρκή φωτισμό του χώρου εργασίας όταν 
η φορτ/ση διεξάγεται κατά τη διάρκεια της νύχτας. 

γ. Ελέγχουν τα χρησιμοποιούμενα υλικά και εργαλεία 
φορτ/σης εάν βρίσκονται σε καλή κατάσταση (σχοινιά, 
σύρματα, σαμπάνιά, δίκτυα κ.λ.π.) και παίρνουν κάθε μέ¬ 
τρο για την αποτροπή ατυχημάτων στους εργαζόμενους 
και φθορών στα φορτία. 

Άρθρον 7 

Χειριστές βαρούλκων - Οδηγοί 

1. Οι χειριστές βαρούλκων (βιντζιέριδες) έχουν τα πα¬ 
ρακάτω καθήκοντα: 

α. Κατατοπίζονται με σχολαστικότητα για τον τρόπο λει¬ 
τουργίας των βαρούλκων του πλοίου, πριν αναλάβουν το 
χειρισμό τους, ζητώντας σε περίπτωση αμφιβολίας, σχετι¬ 
κές πληροφορίες από τους αρμόδιους του πλοίου και ει¬ 
δικότερα βεβαιώνονται για την καλή ακινητοποίησή τους. 

β. Παρακολουθούν με το βλέμμα τους τον οδηγό (κου¬ 
μάντο) και συμμορφώνονται αμέσως με τα σήματά του. 
Αυτό κάνουν και όταν η σαμπάνιά είναι ορατή σε αυτούς 
και μόνο σε έκτακτες περιπτώσεις απειλούμενου ατυχή¬ 
ματος, μπορούν με δική τους ευθύνη να προβούν σε χει¬ 
ρισμό που δεν διατάχθηκε από τον οδηγό, 
γ. Αποφεύγουν απότομους χειρισμούς των βαρούλκων, 
δ. Κατά την ώρα της εργασίας φέρουν ενδυμασία με 
στενά μανίκια ή τα χέρια τους είναι γυμνά μέχρι τους α¬ 
γκώνες. 

2. Οι Οδηγοί (κουμάντα), οι οποίοι μπορεί να είναι και οι 
επικεφαλείς των ομάδων, έχουν τα παρακάτω καθήκοντα: 

α. Έχουν συνέχεια την προσοχή τους στην τροχιά που 
ακολουθείται από την αρτάνη (σαμπάνιά) και δίνουν έ¬ 
γκαιρα με τα χέρια σήμα ενέργειας στους χειριστές των 
βαρούλκων και ολκών. Η μετάδοση των σημάτων αυτών 
με φωνές απαγορεύεται. 

β. Καταβάλλουν κάθε προσπάθεια ώστε να μην παρα¬ 
μένει μετέωρη η έμφορτη σαμπάνιά για αρκετό χρόνο. 

γ. Δίνουν το σήμα "Βίρα" αφού πεισθούν ότι η σαμπάνιά 
είναι έτοιμη για άρση και το σήμα "Μά'ίνα" αφού πεισθούν 
ότι δεν βρίσκεται άτομο κάτω από αυτή. 

δ. Φροντίζουν και δίνουν σήματα στους χειριστές βα¬ 
ρούλκων όταν η σαμπάνιά αιωρείται (παλατζάρει). 

ε. Όταν απαιτηθεί να συρθεί η σαμπάνιά δίνουν σιγά - σι¬ 
γά το "Βίρα" για να μην προξενηθεί ζημιά στο φορτίο και 
να αποφευχθεί επικίνδυνη αιώρησή της. 

Άρθρον 8 

Ειδικές υποχρεώσεις φορτ/τών 

Οι υπόλοιποι φορτ/τές οφείλουν: 

1. Να χειρίζονται με προσοχή τα φορτία ώστε να μην ε¬ 
πέρχονται ζημιές και φθορές σε αυτά. 

2. Να μην υπερβαίνουν κατά σαμπάνιά το βάρος που 
προσδιορίζεται από τον ομαδάρχη. 

3. Να περισφίγγουν καλά τη σαμπάνιά ώστε να μη δια¬ 
λυθεί σε τυχόν σύγκρουση με κάποιο εμπόδιο. 

4. Να μην πλησιάζουν την έμφορτη σαμπάνιά εάν δεν 
κατέβει αυτή κάτω από το μισό του ύψους τους. 

5. Να παρακολουθούν τη σαμπάνιά προς αποφυγήν α¬ 
τυχήματος σε περίπτωση διάλυσής της. 

6. Φορτία που φέρουν την ένδειξη "Προσοχή" ή "Εύ¬ 


θραυστο" πρέπει να εκφορτώνονται με ιδιαίτερη σαμπάνιά 
και αν φέρουν την ένδειξη "Όρθιο" να μεταφέρονται πά¬ 
ντοτε κατά την έννοια του όρθιου και να μην ανατρέπονται. 

7. Οι εργάτες κύτους όταν πρόκειται για χύμα φορτίο 
που χωρίζεται με κάθετα σανιδώματα να μεριμνούν να 
παίρνουν φορτίο από όλα τα συνεχόμενα διαμερίσματα 
του κύτους ώστε το φορτίο να βρίσκεται διαρκώς στο ίδιο 
περίπου ύψος σε όλα τα χωρίσματα. 

8. Απαγορεύεται στους εργάτες να καπνίζουν εντός του 
κύτους των πλοίων και γενικώς σε χώρους φέροντες α¬ 
παγορευτική ένδειξη. 

Άρθρον 9 

Υπεύθυνος εισπράξεων και πληρωμών 

Με απόφαση της Ε.Ρ.Φ.Λ. και μετά από πρόταση διπλά¬ 
σιου αριθμού υποψηφίων από τη συνδικαλιστική οργάνω¬ 
ση των φορτ/τών, ορίζεται από τους μόνιμους φορτ/τές έ¬ 
νας υπεύθυνος εισπράξεων και πληρωμών (μπορεί να εί¬ 
ναι και ο προϊστάμενος του άρθρου 6 του παρόντα 
κανονισμού), ο οποίος έχει τα παρακάτω καθήκοντα: 

1. Φροντίζει για την έγκαιρη είσπραξη των νομίμων ερ¬ 
γατικών δικαιωμάτων. 

2. Τηρεί βιβλίο εισπράξεων και κατανομής των 
φορτ/κών δικαιωμάτων στο οποίο υπογράφει κάθε 
φορτ/τής για το μερίδιο που παίρνει. Η κατανομή των δι¬ 
καιωμάτων γίνεται κάθε εβδομάδα. 

3. Εισπράττει με πενταπλότυπες αποδείξεις θεωρημέ¬ 
νες από το Ι.Κ.Α. τα φορτ/κά δικαιώματα τα οποία προ¬ 
σαυξάνονται με τις ανάλογες εισφορές, όπωςτο άρθρο 6, 
παρ. 2, εδάφ. δ' του παρόντα κανονισμού. 

4. Στο τέλος κάθε δμέρου προσκομίζει στον Πρόεδρο 
της Ε.Ρ,Φ.Λ. μαζί με το βιβλίο εισπράξεως και κατανομής 
φορτ/κών δικαιωμάτων, το οποίο ελέγχεται από τον Πρό¬ 
εδρο, τα αντίτυπα των παραπάνω αποδείξεων και βάσει 
συνοπτικής κατάστασης βεβαιώσεως των πόρων Λ.Α.Φ., 
Δ.Ε.Φ., Λ.Ε.Γ. και Κ.Α.Φ., εκδίδεται εντολή κατάθεσης των 
πόρων αυτών. 

5. Υπογράφει στην κατάσταση για τα αναλογούντα πιο 
πάνω ποσά, τα οποία καταθέτει αμέσως στην Τράπεζα, 
σύμφωνα με τις οδηγίες του Προέδρου της Επιτροπής, ε- 
πιστρέφοντάς του μετά την κατάθεση τα αντίγραφα των 
γραμματίων της Τράπεζας. 

6. Ενημερώνει την Ε.Ρ.Φ.Λ. για κάθε ανωμαλία ή αταξία 
κατά τη διαχείριση των οικονομικών θεμάτων των 
φορτ/τών. 

Άρθρον10 
Ώρες εργασίας 

1. Οι ώρες εβδομαδιαίας εργασίας των φορτ/τών λιμέ¬ 
να - ξηράς καθορίζονται σε σαράντα (40) ως ακολούθως: 

α. Χειμερινή περίοδος (1/10-31/3) 

Δευτέρα έως και Παρασκευή από 08 00 - 16 00 

β. Θερινή περίοδο (1/4 - 30/9) 

Δευτέρα έως και Παρασκευή από 07 00 -15 00 

2. Σε περίπτωση που παρουσιασθεί επείγουσα φορτ/κή 
εργασία κατά την ημέρα του Σαββάτου οι φορτ/τές υπο- 
χρεούνται να εργασθούν. 

Οι φορτ/τές που θα εργασθούν το Σάββατο μέχρι οκτώ 
(8) ώρες χωρίς να υπερβούντις σαράντα οκτώ (48) την ε¬ 
βδομάδα αμείβονται για υπερεργασία με το ισχύον τιμο¬ 
λόγιο προσαυξημένο κατά 25%. 

3. Η απασχόληση των φορτ/τών μέσα στην περίοδο των 
πέντε εργασίμων ημερών πέραν από σαράντα (40) ώρες 
και μέχρι σαράντα πέντε, δηλαδή πέραν του δώρου ημε- 
ρησίως επί μία (1) ώρα είναι υποχρεωτική εάν ζητηθεί από 
τον φορτοπαραλήπτη ή ναυτικό πράκτορα και αποτελεί υ- 
περεργασία με την ιδία ως άνω αμοιβή. 

4. Οι ναυτικοί πράκτορες ή φορτοπαραλήπτες οφεί¬ 
λουν να ειδοποιούν τον Προϊστάμενο των φορτ/τών για 
τον επικείμενο κατάπλου των πλοίων ή επικείμενη διενέρ¬ 
γεια φορτ/σης και το ποσόν και είδος του προς φορτ/ση 
εμπορεύματος. 

Άρθρον 11 

Προσαυξήσεις για υπερωριακή, 

Κυριακή και νυκτερινή εργασία 

Η πέραν των κανονικών ωρών και ειδικών περιπτώσεων 
άρθρου 10 εργασία (υπερωριακή) αμείβεται με προσαύ- 
ξηση του τιμολογίου κατά 50%. 

Εάν η εργασία παρέχεται κατά τη νύκτα, ήτοι από ώρα 
22 00 μέχρι 06 00, η αμοιβή προσαυξάνεται κατά ποσοστό 
25% εάν δε αυτή παρέχεται καθ’ ημέρα Κυριακή ή εξαιρε¬ 
τέα κατά 75%. 


Άρθρον12 
Εξαιρέσιμες ημέρες 

Ως εξαιρέσιμες ημέρες (αργίες) ορίζονται οι ακόλου¬ 
θες: 

1) Πρώτη του έτους, 2) Θεοφανείων, 3) Καθαρή Δευτέ¬ 
ρα, 4) 25η Μαρτίου, 5) Μ. Παρασκευή, 6) Δεύτερη ημέρα 
του Πάσχα, 7) 1η Μαίου, 8) 15η Αυγούστου, 9) των Χρι¬ 
στουγέννων, 10) 26η Δεκεμβρίου και 11) η τοπική εορτή. 

Άρθρον 13 
Πειθαρχικές κυρώσεις 

1. Η Ε.Ρ.Φ.Λ. ασκεί την πειθαρχική εξουσία επί των 
φορτ/τών των εφοδιασμένων με επαγγελματικό βιβλιάριο 
ή προσωρινή άδεια με την επιβολή της ποινής της πρό¬ 
σκαιρης αφαίρεσης του βιβλιαρίου ή της άδειας στις α¬ 
κόλουθες περιπτώσεις: 

α. Για παράβαση του παρόντα κανονισμού εργασίας, 
β. Για είσπραξη αμοιβής υπέρ το ισχύον τιμολόγιο, 
γ. Γ ια μέθη κατά τη διάρκεια της εργασίας 
δ. Γ ια εκμετάλλευση της εργασίας άλλων φορτ/των. 
ε. Για απρεπή και βάναυση συμπεριφορά κατά τη διεξα¬ 
γωγή της εργασίας. 

στ. Για αυτόφωρο αδίκημα τιμωρούμενο σε βαθμό του¬ 
λάχιστον πταίσματος. 

ζ. Για αποδειγμένη κατά την κρίση της Επιτροπής κλοπή 
εμπορευμάτων που φορτ/νονται στο λιμάνι. 

η. Για απείθεια στις εντολές και υποδείξεις του Προέ¬ 
δρου της Ε.Ρ.Φ.Λ, της Λιμενικής Αρχής καθώς και στις ο¬ 
δηγίες του Προϊσταμένου των φορτ/τών. 

θ. Για αδικαιολόγητη απουσία ή απομάκρυνση από την 
εργασία, μη τήρηση του ωραρίου εργασίας, αδικαιολό¬ 
γητη αντικατάσταση από άλλα πρόσωπα. 

ι. Για έλλειψη προσοχής κατά την εργασία συνεπαγόμε¬ 
νη ζημία ή βλάβη των φορτίων, 
ια. Για αδικαιολόγητη άρνηση παροχής εργασίας. 

Επί των περιπτώσεων των άνω παραβάσεων δύναται η 
Επιτροπή αντί της ποινής της πρόσκαιρης αφαίρεσης του 
βιβλιαρίου ή της προσωρινής άδειας να επιβάλλει πρό¬ 


στιμο μέχρι του 1/4 της μέσης ημερήσιας αμοιβής του 
φορτ/τή και μέχρι δέκα πέντε (15) ημερών. 

Τα πρόστιμα περιέρχονται στην Εργατική Εστία. 

Σε οποιαδήποτε από τις παραπάνω περιπτώσεις και εφό¬ 
σον ο φορτ/τής είναι υπότροπος, δύναται η Επιτροπή να α- 
φαιρέσει οριστικά το βιβλιάριο ή την προσωρινή άδεια. 

2. Δημιουργεί λόγο οριστικής αφαίρεσης του βιβλιαρί¬ 
ου ή της προσωρινής άδειας: 

α. Η άσκηση ετέρου βιοποριστικού επαγγέλματος. 

β. Η καταδίκη σε οποιαδήποτε ποινή για αξιόποινη πρά¬ 
ξη σε βαθμό κακουργήματος ή η καταδίκη σε οποιαδήπο¬ 
τε ποινή για μία από τις αναφερόμενες κατωτέρω αξιό¬ 
ποινες πράξεις: 

Κλοπή, υπεξαίρεση, φθορά ξένης ιδιοκτησίας, εκβίαση, 
δωροδοκία, αποδοχή και διάθεση προϊόντων εγκλήμα¬ 
τος, απάτη, απιστία, πλαστογραφία, λαθρεμπορία, παρά¬ 
βαση των νόμων περί εθνικού νομίσματος και χρήση ναρ¬ 
κωτικών. 

3. Οι αποφάσεις της Ε.Ρ.Φ.Λ, οι αναφερόμενες στην α¬ 
φαίρεση του βιβλιαρίου ή της προσωρινής άδειας, υπό- 
κεινται στην έγκριση του αρμόδιου Νομάρχη. 

4. Πριν από την επιβολή οποιοσδήποτε ποινής ο 
φορτ/τής που υπέπεσε στο πειθαρχικό παράπτωμα καλεί¬ 
ται σε απολογία με προθεσμία σαράντα οκτώ (48) ωρών. 


Άρθρον14 
Ποινικές κυρώσεις 

Οι παραβάτες εργοδότες ή μισθωτοί των σχετικών περί 
φορτ/σεων λιμένων και ξηράς διατάξεων και του παρό ντα 
κανονισμού και κατωτέρω τιμολογίου τιμωρούνται κατά 
περίπτωση σύμφωνα με τις διατάξεις του άρθρου 10 του 
Κ.Ν. 5167/1932, όπως τροποποιήθηκαν μετηνπαρ. 1 του 
άρθρου 5του Α.Ν. 2212/1940 και αντικαταστάθηκαν με το 
άρθρο 7του Ν. 1749/1944 ήτις δ/ξειςτου άρθρου ΙΟτου 
Ν.Δ. 1254/1949. 

ΤΙΜΟΛΟΓΙΟ ΑΜΟΙΒΗΣ 

ΦΟΡΤ/ΚΩΝ ΕΡΓΑΣΙΩΝ ΛΙΜΕΝΑ - ΞΗΡΑΣ ΚΑΤΑΚΩΛΟΥ 
ΤΙΜΟΛΟΓΙΟ ΛΙΜΕΝΑ 


Το βασικό τιμολόγιο αμοιβής των φορτ/τών για τη φόρ- 
τωση ή εκφόρτωση ειδών και εμπορευμάτων κατά τις ερ¬ 
γάσιμες ημέρες και ώρες από το κύτος των πλοίων στην 
προκυμαία και μέχρι απόστασης δέκα πέντε (15) μέτρων 
ή και αντίστροφα καθώς και από το πλοίο κατ’ ευθείαν επί 
μεταφορικού μέσου ξηράς και αντίστροφα, ορίζεται για 
μικτό βάρος κατά τόννο ή κατά κυβικό μέτρο ή κατά τε¬ 
μάχιο ως ακολούθως: 


ΚΛΑΣΕΙΣ ΦΟΡΤΙΩΝ 
1 η κλάση: Φορτία σε σάκους, 
2η κλάση: Φορτία χύμα, 

3η κλάση: Φορτία σε κιβώτια, 
Εφόσον σάκοι ή κιβώτια είναι 
κάτω των 20 κιλών το 
τιμολόγιο προσαυξάνεται 
κατά 10%, για τη μη 
απόδοση εργασίας. 

4η Κλάση: Φορτία σε παλέτα, 
Εφόσον το βάρος εκάστης 
παλέτας υπερβαίνει τα 
1500 κιλά το τιμολόγιο 
προσαυξάνεται κατά 40%. 


κατά τόννο, 
κατά τόννο, 
κατά τόννο, 


κατά τόννο, 


δρχ. 1.000 
δρχ. 290 
δρχ. 1.000 


δρχ. 550 

5η κλάση: Φορτία σε βαρέλια 
ή δοχεία, ασχέτως βάρους 
εκάστου ή περιεχομένου, 
εκτός των κατωτέρω 
ρυθμίσεων, 

κατά τόννο, 

δρχ. 700 

Βαρέλια με επικίνδυνα, 
εύφλεκτα φορτία ή καύσιμα, 

κατά τόννο, 

δρχ. 910 

Σε περίπτωση που τα βαρέλια- 
δοχεία είναι παλεταρισμένα 
ισχύει το τιμολόγιο φορτίου 
σε παλέτα και εφόσον υπάγεται 
στην κατηγορία των 
επικινδύνων - ευφλέκτων ή 
καυσίμων το τιμολόγιο 
προσαυξάνεται κατά 30%. 

6η κλάση: Φορτία υπέρβαρα, 

κατά τόννο, 

δρχ. 850 

Τέτοια θεωρούνται τα 
συσκευασμένα σε σάκους άνω 
των 100 κιλών ή σε κιβώτια, 
δέματα ή τεμάχια άνω 200 κιλών. 

7η κλάση: Ρυπαίνοντα φορτία 
(π.χ. τσιμέντα, θείο, χρώματα, 
γραφίτης κ.λ.π. σε σάκους), κατά τόννο, 

δρχ. 1.000 

8η κλάση: Φορτία 
δηλητηριώδη και εκρηκτικά, 

κατά τόννο 

δρχ. 1.000 

9η κλάση: Φορτία δια 
μεταγγίσεως (εκτός καυσίμων) 
από βυτιοφόρο στο πλόίο ή 
αντιστρόφως με σωληνώσεις, 
χωρίς προσαυξήσεις που 
αφορούν στο χρόνο 
εκτέλεσης της εργασίας, 

κατά τόννο 

δρχ. 350 

Καύσιμα (Βενζίνη- 
Πετρέλαιο κ.λ.π.), 

κατά τόννο 

δρχ. 495 

ΕΙΔΙΚΑ ΦΟΡΤΙΑ 

Α'. Ζώα, κατά τεμάχιο: 
α. Μικρόσωμα, 
β. Μεγαλόσωμα, 

Β. Ξυλεία, άπαντα τα είδη, 

κατά Μ3 

δρχ. 25 
δρχ. 207 
δρχ. 600 

Γ. Οπωρικά - Φρούτα: 

α. Σε καφάσια, τελάρα, κόφες, 

βάρους μέχρι και 32 κιλά, 

κατά τεμάχιο, δρχ. 95 

β. Ομοίως, άνω των 32 κιλών, 

κατά τεμάχιο, δρχ. 120 

γ. Καρπούζια, πεπόνια, χύμα 

κατά τόννο, 

δρχ. 990 

ή συσκευασμένα, 

Εφόσον τα παραπάνω φορτία 
είναι σε παλέτα ισχύει το 
τιμολόγιο για τα 
παλεταρισμένα φορτία. 

Δ. Σίδερα - Προϊόντα σιδήρου: 
Άπαντα τα είδη, 

κατά τόννο 

δρχ. 850 

Ε. Αυτοκίνητα- Φορτηγά- 
Τρακτέρ, με μηχανικά μέσα 
του πλοίου ή του εργοδότη: 
α. Άνω των πέντε (5) 
τόννων έκαστο, 

κατά 

τεμάχιο 

δρχ. 4.000 

β. Μέχρι και πέντε (5) 
τόννων έκαστο, 

κατά 

τεμάχιο 

δρχ. 2.000 


ΣΤ. Τούβλα - κέραμοι - 
παρεμφερή: 

α. Τούβλα - παρεμφερή χύμα, 

β. Κέραμοι χύμα 

Εφόσον τα παραπάνω φορτία 
είναι σε παλέτα ισχύει το 
τιμολόγιο για τα 
παλεταρισμένα φορτία. 

ΤΙΜΟΛΟΓΙΟ ΞΗΡΑΣ 

Στις περιπτώσεις φορτ/κών εργασιών ξηράς ισχύει το α¬ 
νωτέρω τιμολόγιο λιμένα, μειωμένο κατά ποσοστό 15%. 

ΤΙΜΟΛΟΓΙΟ ΕΡΓΑΣΙΩΝ ΑΠΕΝΤΟΜΩΤΗΡΙΟΥ 

Α. Για την εκφόρτωση 
παλεταρισμένου φορτίου 
σταφίδας προς απεντόμωση 
και για την επαναφόρτωσή 

του σε κοντέϊνερ ή αυτοκίνητο, κατά τόννο δρχ. 2.046 

Β. Το παραπάνω τιμολόγιο 

επιβαρύνεται με 2.000 δρχ. 

για κάθε κοντέϊνερ, λόγω 

της ιδιομορφίας της εργασίας. 

ΚΑΝΟΝΙΣΤΙΚΕΣ ΔΙΑΤΑΞΕΙΣ 

1. Ενσάκιση-Δέσιμο: 

Γ ια την ενσάκιση χύμα φορτίων και εργασία ραφής ή δε¬ 
σίματος, καταβάλλεται προσαύξηση 50% επί του τιμολο¬ 
γίου που ισχύει κάθε φορά. 

2. Εκκένωση σάκων: 

Γ ια την εκκένωση σάκκων, συμπεριλαμβανομένης και 
της εργασίας του λυσίματος αυτών καταβάλλεται προ¬ 
σαύξηση κατά ποσοστό 30% επί του τιμολογίου που ισχύ¬ 
ει κάθε φορά. 

3. Φορτία χύμα με μηχανικά μέσα: 

Για τις περιπτώσεις φόρτωσης ή εκφόρτωσης φορτίων 
χύμα με μηχανικά μέσα καταβάλλεται το ισχύον τιμολόγιο 
α) μειωμένο κατά 30% όταν αυτά παρέχονται από τον ερ¬ 
γοδότη και β) προσαυξημένο κατά 30% όταν αυτά παρέ¬ 
χονται από τους φορτ/τές 

4. Ημερομίσθιο λιμενεργάτη: 

Ως ημερομίσθιο λιμενεργάτη (για τις περιπτώσεις που 
προβλέπεται αμοιβή με ημερομίσθιο) καθορίζεται το ημε¬ 
ρομίσθιο του ανειδίκευτου εργάτη. 

5. Καταμερισμός αμοιβής: 

Σε περίπτωση που το φορτίο είναι ΣΟΤΟ-ΠΑΛΑΓΚΟ το 
1/3 της αμοιβής καταβάλλεται από το φορτοπαραλήπτη 
και τα 2/3 από τον πράκτορα. 

6. Φορτοεκφόρτωση στην παραλία: 

Για τη φόρτωση εμπορευμάτων από την παραλία επί με¬ 
ταφορικού μέσου ξηράς ή εκφόρτωση αντίστροφα, ως 
και για τη μετατόπιση αυτών καταβάλλεται το 50% του ε- 
κάστοτε και για κάθε περίπτωση ισχύοντος τιμολογίου. 

7. Στοιβασία επί αυτοκινήτου: 

Για τη στοιβασία ή αποστοιβασία επί αυτοκινήτου και ε¬ 
φόσον αυτή ζητηθεί από τους φορτοπαραλήπτες το τιμο¬ 
λόγιο προσαυξάνεται ως ακολούθως: 

Επί αυτοκινήτου ωφελίμου φορτίου μέχρι και 4 τόννων 
κατά ποσοστό 30%, επί αυτοκινήτου ωφελίμου φορτίου 


κατά 


χιλιάδα 

δρχ. 1.500 

κατά 


χιλιάδα 

δρχ. 1.600 

άνω των 4 χάννων μέχρι και 8 κατά ποσοστό 40% και άνω 
των 8 χάννων 50%. 

Για εμπορεύματα και είδη που διακινούνται από το δη¬ 
μόσιο ή για λογαριασμό αυτού, ανεξαρτήτως ωφελίμου 
φορτίου του οχήματος, το τιμολόγιο προσαυξάνεται κατά 
30%. 

8. Ζύγιση: 

Για τη ζύγιση των εμπορευμάτων οσάκις αυτή πραγμα¬ 
τοποιείται, καταβάλλεται προσαύξηση κατά 20%, επί του 
ισχύοντος τιμολογίου. 

9. Διαλογή -ταξινόμηση: 

Εφόσον για οποιαδήποτε αιτία απαιτηθεί η πραγματο¬ 
ποίηση διαλογής των προς φορτ/ση εμπορευμάτων, κα¬ 
ταβάλλεται προσαύξηση κατά 30% επί του ισχύοντος τι¬ 
μολογίου. 

10. Χαπιάρισμα - Καθαρισμός κυτών: 

Για χαπιάρισμα φορτίου χύμα στο κύτος, το τιμολόγιο 
προσαυξάνεται κατά 30%. Γ ια τον καθαρισμό των κυτών 
κάθε απασχολούμενος φορτ/της θα αμείβεται με ένα η¬ 
μερομίσθιο ανειδίκευτου εργάτη για 8ωρη απασχόληση. 

11. Αποστάσεις: 

Για τη μεταφορά εμπορευμάτων και ειδών σε απόσταση 
15 μέτρων από το 

κρηπίδωμα ουδεμία αμοιβή επί πλέον καταβαλλεται. 
Πέραν των Ιδμέτρων τα μεταφερόμενα εμπορεύματα 
και είδη επιβαρύνονται 
κατά 25% για κάθε απόσταση 15 μέτρων. 

12. Μεταφορτώσεις: 

Σε περίπτωση μεταφόρτωσης από πλοίου σε πλοίο ή α¬ 
πό πλοίου σε φορτηγίδα και αντίστροφα , καταβάλλεται 
το ισχύον τιμολόγιο προσαυξημένο κατά 30%. 

13. Χρήση βαρούλκων: 

Γ ια το χειρισμό των βαρούλκων, ο βιντζιέρης αμείβεται 
με το προβλεπόμενο ημερομίσθιο της ανωτέρω παρα¬ 
γράφου 4, ανεξάρτητα της ποσότητας των ειδών ή των ε¬ 
μπορευμάτων που θα διακινηθούν. 

14. Μικρό αμπάρι: 

α. Σε περίπτωση που η εκφόρτωση ενεργείται από 
πλοία κάτω των 500 τόννων ή από μπόκερς άνω των 500 
τόννων, των οποίων το άνοιγμα του κύτους δεν είναι ανώ¬ 
τερο των διαστάσεων 2,00Χ1,50μ. το τιμολόγιο προσαυ¬ 
ξάνεται κατά 30% λόγω του επίπονου της εργασίας και 
της μικρής αποδόσεως αυτής. 

β. Σε περιπτώσεις που το είδος του φορτίου, ο τρόπος 
συσκευασίας, το είδος του πλοίου κ.λ.π. απαιτεί αυξημέ¬ 
νο αριθμό ομοχειρίας ή δεν επιτρέπει τη φυσιολογική α¬ 
πόδοση του φορτίου κατά τη φορτ/ση, καταβάλλεται τι¬ 
μολόγιο προσαυξημένο μέχρι 60%, με ειδική συμφωνία ε¬ 
νώπιον του Προέδρου της Ε.Ρ.Φ.Λ. εγκρινομένης από την 
Επιτροπή ή ενώπιον αυτής σε περίπτωση αποτυχίας. 

15. Στοιβασία στο κύτος: 

Για την πρόσθετο απασχόληση της στοιβασίας μέσα 
στο κύτος καταβάλλεται προσαύξηση 30 - 60% επί του ε- 
κάστοτε ισχύοντος τιμολογίου. Η κατάταξη γίνεται από 
τον Πρόεδρο της Ε.Ρ.Φ.Λ. εγκρινομένης από αυτή ή την 
Επιτροπή σε περίπτωση αποτυχίας. 

16. Στοιβασία στην προκυμαία: 

α. Για τη στοιβασία εμπορευμάτων επί της προκυμαίας 
άνω των 10 σάκων μικρών ή 7 μεγάλων μέχρι και 16 (μι¬ 
κρών ή μεγάλων) ή άνω των δύο (2) μέτρων σε ύψος δια¬ 
φόρων εμπορευμάτων συσκευασμένων που εκφορτώνο¬ 


νται από φορτηγίδα και όχι από αυτοκίνητο καταβάλλεται 
προσαύξηση κατά ποσοστό 25% επί του εκάστοτε βασι¬ 
κού τιμολογίου 

β. Για τη στοιβασία άνω των 16 σάκων και των 4 μέτρων 
για τα λοιπά εμπορεύματα είτε αυτά εκφορτώνονται από 
φορτηγίδα είτε από αυτοκίνητο καταβάλλεται προσαύξη¬ 
ση σε ποσοστό 50%. 

Η προβλεπόμενη στις παραγράφους 15 και 16 εργασία 
της στοιβασίας πραγματοποιείται μόνον εφόσον ζητηθεί 
από τον φορτοπαραλήπτη ή εφόσον για λόγους ειδικούς 
διαταχθεί από την Ε.Ρ.Φ.Λ. 

17. Εκπτώσεις: 

Στις περιπτώσεις φορτ/σης στρατιωτικών ειδών το ι- 
σχύον τιμολόγιο μειώνεται κατά ποσοστό 10%. 

18. Εργασία ανοίγματος και κλεισίματος των κυτών: 

Η εργασία ανοίγματος και κλεισίματος των κυτών, 
πραγματοποιείται από το πλήρωμα του πλοίου. Σε εξαι¬ 
ρετικές περιπτώσεις, δύναται η εργασία αυτή να πραγμα¬ 
τοποιείται από τους φορτ/τές, που αμείβονται με ειδική 
συμφωνία μεταξύ αυτών και του πλοιάρχου ο οποίος και 
καθίσταται υπόχρεος για την καταβολή της αμοιβής. 

19. Καθυστέρηση-διακοπή -ματαίωση εργασίας: 

Σε περίπτωση μη κατάπλου ή καθυστέρησης για την ο¬ 
ποίαν παρέλειψαν να ειδοποιήσουν ή καθυστέρησης για 
την ανάληψη της εργασίας μετά την αποστολή της ομά¬ 
δας ή διακοπή μετά την έναρξη εργασίας, που προκαλεί- 
ται από υπαιτιότητα των εργοδοτών, καταβάλλεται στους 
φορτ/τές και σε βάρος των υπαιτίων αμοιβή, με εξαίρεση 
των περιπτώσεων ανωτέρας βίας, ως ακολούθως: 

α. Για καθυστέρηση ή διακοπή από 1 μέχρι 2 ώρες το 1 /4 
του ημερομισθίου για κάθε ένα εργάτη της ομοχειρίας και 
από 2 μέχρι 4 ώρες το ήμισυ του ημερομισθίου. 

β. Για καθυστέρηση ή διακοπή πάνω από 4 ώρες ή μη κα¬ 
τάπλου του πλοίου καταβάλλεται ολόκληρο το ημερομί¬ 
σθιο. 

γ. Η υπό του ανωτέρω εδαφίου προβλεπόμενη αμοιβή 
για καθυστέρηση ή διακοπή, καταβάλλεται αυξημένη κα¬ 
τά 50% εφόσον αυτή συνέβηκε πέραν του προβλεπομέ- 
νου ωραρίου εργασίας ή κατά τη νύκτα και κατά 75%. κα¬ 
τά τις Κυριακές και εξαιρέσιμες. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 23 Νοεμβρίου 1998 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ 

ΚΟΙΝ. ΑΣΦΑΛΙΣΕΩΝ ΕΜΠΟΡΙΚΗΣ ΝΑΥΤΙΛΙΑΣ 

ΜΙΛΤΙΑΔΗΣ ΠΑΠΑΪΩΑΝ ΝΟΥ ΣΤΑΥΡΟΣ ΣΟΥΜΑΚΗΣ 

-♦- 

Αριθ. 191960 (3) 

Συγκρότηση Επιτροπής για τη χρήγηση Κάρτας Παραμο¬ 
νής περιορισμένης χρονικής διάρκειας σε αλλοδα¬ 
πούς (Π.Δ. 359/97). 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά Όρ¬ 
γανα». 

β) Του Ν.Δ. 212/69 «Περί οργανώσεως και διοικήσεως 
του ΟΑΕΔ». 

γ) Του άρθρου 18 του Ν. 2224/94 «Ρύθμιση θεμάτων ερ¬ 
γασίας, συνδικαλιστικών δικαιωμάτων, υγιεινής και α¬ 
σφάλειας των εργαζομένων» (ΦΕΚ 112/Α76.7.1994). 

δ) Του άρθρου 2 του Π.Δ/τος 359/97 (ΦΕΚ 240/ΑΥ 
28.11.97) που αφορά τις προϋποθέσεις χορήγησης της 
Κάρτας Παραμονής περιορισμένης χρονικής διάρκειας 
σε αλλοδαπούς. 

2. Το αριθ. 11638/12.10.1998 έγγραφο του Πρωτοδικεί¬ 
ου Νομού Αθηνών. 

3. Το αριθ. 9100/1-307795/29.7.97 έγγραφο του Υπουρ¬ 
γείου Δημόσιας Τάξης. 

4. Το αριθ. Β 106262/98 έγγραφο της Διοίκησης του Ο- 
ΑΕΔ. 

5. Το αριθ. 43640/30.12.1998 έγγραφο της Επιθ/σης Ερ¬ 
γασίας Νομαρχίας Αθηνών. 

6. Το αριθ. 2930/24.9.98 έγγραφο της ΓΣΕΕ. 

7. Το αριθ. 726/30.4.98 έγγραφο της ΠΑΣΕΓΕΣ. 

8. Το αριθ. Β115405/24.8.98, Β 120553/23.11.98 έγγρα¬ 
φα της Διοίκησης του ΟΑΕΔ. 

9. Την αριθ. 2039710/4570/0022/30.6.98 Κ.Υ.Α. «Καθο¬ 
ρισμός αμοιβής των μελών των Επιτροπών του Ο.Α.Ε.Δ., 
για τη χορήγηση Κάρτας Π αραμονής περιορισμένης χρο¬ 
νικής διάρκειας σε αλλοδαπούς, των άρθρων 2 και 5 του 
Π.Δ. 359/97». 

10. Το αριθμ. 191935/20.10.1998 έγγραφο του ΣΕΒ, α¬ 
ποφασίζουμε: 

1. Συγκροτούμε την Επιτροπή για την εξέταση των δι- 
καιολογητικών των αλλοδαπών για τη χορήγηση σ' αυ¬ 
τούς της Κάρτας περιορισμένης χρονικής διάρκειας Νο¬ 
μαρχίας Αθηνών (Επιτροπή Καλλιθέας) ως εξής: 

1. Φιλακουρίδου Μαρία Πρωτόδικη, ως Πρόεδρο, ανα- 
πληρούμενη από τον Καραγιαννάκο Ιωάννη. 

2. Μάμμο Παναγιώτη εκπρόσωπο της Επιθ/σης Εργα¬ 
σίας, αναπληρούμενο από τον Φράγκο Σπυρίδωνα. 

3. Μπάκα Αντώνιο, εκπρόσωπο της Αστυνομικής Διεύ¬ 
θυνσης, αναπληρούμενο από τον Σταθούλη Σταύρο. 

4. Κόγια Γεράσιμο εκπρόσωπο του Εργατικού Κέντρου 
Πειραιά αναπληρούμενο από τον Ιατρόπουλο Παναγιώ¬ 
τη. 

5. Χρυσολωρά Παν. εκπρόσωπο της ΠΑΣΕΓΕΣ, αναπλη¬ 
ρούμενο από την Παναγιωτοπούλου Δημ. 

6. Ρόκου Αλίκη εκπρόσωπο του ΣΕΒ (εργοδοτικής ορ¬ 
γάνωσης) αναπληρούμενη απάτην Ραΐση Παρασκευή. 

2. Εισηγητής ορίζεταιο Προϊστάμενος της εκάστοτεΤο- 
πικής Υπηρεσίας του ΟΑΕΔ της Νομαρχίας Αθηνών ανά¬ 
λογα με την υπηρεσία κατάθεσης των υπό εξέταση αιτή¬ 
σεων των αλλοδαπών της ίδιας Νομαρχίας, αναπληρού- 
μενος/η από τον νόμιμο αναπληρωτή του/της, ως εξής: 

Κέντρο Υποδοχής Αλλοδαπών Καλλιθέας η Βασιλάκη - 
Κατρανά Μαρία. 

3. Γραμματείς ορίζονται ανά Τοπική Υπηρεσία οι παρα¬ 
κάτω: 

Κέντρο Υποδοχής Αλλοδαπών Καλλιθέας ο Βερβενιώ- 
της Δημ. με αναπληρωτή την Γώτη Βασιλική. 

4. Η μηνιαία αποζημίωση ειδικά για τις Επιτροπής Ν. Ατ¬ 
τικής και Πειραιώς ορίζεται ως εξής: 


α) Ο Πρόεδρος 100.000 δρχ. έκαστος. 

β) Τα μέλη 75.000 δρχ. έκαστος. 

γ) Ο Εισηγητής και ο Γραμματέας 75.000 δρχ. έκαστος. 

Η παραπάνω αποζημίωση καταβάλλεται για πέντε (5) 
τουλάχιστον συνεδριάσεις κατά μήνα. 

5. Τυχόν πραγματοποίηση περισσοτέρων συνεδριάσε¬ 
ων δεν δημιουργεί αξίωση για πρόσθετη αποζημίωση. Σε 
περίπτωση που πραγματοποιούνται λιγότερες συνεδριά¬ 
σεις από τον καθορισμένο αριθμό η μηνιαία αποζημίωση 
θα μειώνεται αναλόγως. Επίσης ανάλογη μείωση θα γίνε¬ 
ται σε περίπτωση που μέλος μετέχει σε λιγότερες συνε¬ 
δριάσεις. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 24 Δεκεμβρίου 1998 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑιΏΑΝΝΟΥ 
-*- 

Αριθ. ΣΤ - 599 (4) 

Απόδοση δικαιωμάτων Υπουργείου Πολιτισμού και Γ ενι¬ 
κής Γραμματείας Αθλητισμού για τον 5101 διαγωνισμό 
ΛΟΤΤΟ - ΠΡΟΤΟ γης 19.12.1998στονΣΕΓΑΣ. 

ΟΥΠΟΥΡΓΟΣ 

ΚΑΙ Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν.Δ. 3865/1958 «Περί τροποποιήσεως και συ- 
μπληρώσεως των περί εξωσχολικού Αθλητισμού Νόμων». 

2. Την παράγραφο 2 του άρθρου 26 του Ν. 1558/1985 
«Κυβέρνηση και Κυβερνητικά Όργανα». 

3. Το άρθρο 1 του Ν. 1904/30.12.1990 «Περί αριθμολα- 
χείου (ΛΟΤΤΟ) και λαχείου (ΠΡΟΤΟ)». 

4. Την αριθμ. ΥΠΠΟ/ΓΝΟΣ/47968/9.10.96 Κοινή απόφα¬ 
ση του Πρωθυπουργού και του Υπουργού Πολιτισμού «Α¬ 
νάθεση αρμοδιοτήτων στον Υφυπουργό Πολιτισμού» 
(ΦΕΚ 937/Β714.10.96). 

5. Την παράγραφο 2α του άρθρου 1 του Ν. 2433/1996 
«Ρύθμιση θεμάτων ΟΠΑΠ και άλλες διατάξεις» (Φ. 180). α¬ 
ποφασίζουμε: 

Τα δικαιώματα του Υπουργείου Πολιτισμού (60%) από 
τον5101 διαγωνισμό ΛΟΤΤΟ - ΠΡΟΤΟ του Σαββάτου της 
19.12.1998 καθώς επίσης και τα δικαιώματα της Γενικής 
Γ ραμματείας Αθλητισμού (40%) από τον ίδιο διαγωνισμό 
να αποδοθούν από τον ΟΠΑΠ στο ΣΕΓΑΣ. 

Από την απόφαση αυτή δεν προκαλείται δαπάνη σε βά¬ 
ρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιανουάριου 1999 

ΟΙ ΥΠΟΥΡΓΟΙ 

ΠΟΛΙΤΙΣΜΟΥ Ο ΥΦΥΠ. ΠΟΛΙΤΙΣΜΟΥ 

ΕΥΑΓΓ. ΒΕΝΙΖΕΛΟΣ ΑΝΔΡΕΑΣ ΑΘ. ΦΟΥΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


